b"\n_START_ARTICLE_\nAnamnesi (filosofia)\n_START_PARAGRAPH_\nL'anamnesi \xc3\xa9s la paraula utilitzada per Plat\xc3\xb3 en referir a la capacitat que t\xc3\xa9 l'\xc3\xa0nima per recordar l'ess\xc3\xa8ncia que aquesta perd en entrar a un nou cos. Aquest fenomen es presenta mitjan\xc3\xa7ant l'\xc3\xbas de la mai\xc3\xa8utica. Per a Plat\xc3\xb3 \xc3\xa9s una de les vies de coneixement, diferent de la de l'amor er\xc3\xb2tic i la dial\xc3\xa8ctica._NEWLINE_Segons l'anamnesi, hom no apr\xc3\xa8n res de nou, sin\xc3\xb3 que recorda el que la seva \xc3\xa0nima ja sabia (per haver estat en contacte amb la idea corresponent abans d'encarnar-se en un cos) a partir del contacte amb el m\xc3\xb3n exterior. Es justifica per la impossibilitat de derivar un coneixement perfecte d'un \xc3\xa9sser imperfecte com \xc3\xa9s l'home: el coneixement no pot provenir doncs d'un m\xc3\xb3n on regna l'aparen\xc3\xa7a. Tamb\xc3\xa9 d\xc3\xb3na ra\xc3\xb3 d'aquells conceptes que provenen de la intu\xc3\xafci\xc3\xb3._NEWLINE_L'\xc3\xa0nima reconeix en les formes sensibles (els cossos i \xc3\xa9ssers terrenals) les formes pures que imiten: les idees que s\xc3\xb3n al mateix temps ess\xc3\xa8ncia i origen d'aquells cossos. Llavors recorda el coneixement que havia adquirit sobre les idees al m\xc3\xb3n intel\xc2\xb7ligible._NEWLINE_El concepte apareix per primer cop al Men\xc3\xb3 (di\xc3\xa0leg) i \xc3\xa9s repr\xc3\xa8s en altres obres plat\xc3\xb2niques, sempre lligat al coneixement intel\xc2\xb7lectual, l'\xc3\xbanic veritable."